****

Foglalkoztatáspolitikáért Felelős Államtitkárság

***A regisztrált és az új regisztrált álláskeresők száma és változása***

***2020. 14. és 15. hete (március 30.- 2020. április 12.) között***

Országosan a regisztrált álláskeresők száma a vizsgált időszakban a 14. heti 308 664 főről   
15. hétre 320 624 főre nőtt, azaz 11 960 fővel növekedett egy hét alatt a létszámuk.   
2020. 13. hetében a regisztrációból kilépők száma 7408 fő, 14. hetében pedig 4869 fő volt (itt kell megjegyezni, hogy Nagypéntek miatt egy munkanappal kevesebb munkanap állt rendelkezésre ez utóbbi héten az álláskeresőknek regisztrációjuk megtételéhez az előző teljes héttel szemben). 2020. 14. és 15. hetében a regisztrált álláskeresők egyhetede 25 éven aluli volt (13,8 illetve 13,7%), közel egyötöde 55 éves és idősebb (23,5, illetve 23,1%). Iskolai végzettséget vizsgálva megállapíthatjuk, hogy a 2020. 14. és 15. hetében a regisztrált álláskeresők több mint fele (53,0, illetve 53,9%) középfokú iskolai végzettséggel rendelkezett, s minden 16. álláskereső volt diplomás (március 30. - április 5. közt 6,1, április 6. - 12. közt 6,2%). A regisztrált álláskeresők utolsó munkahelyének gazdasági ágazati vizsgálatát megnehezíti, hogy kétötödük (39,2 és 38,7%) nem tudta megmondani milyen nemzetgazdasági ágban dolgozott mielőtt regisztráltatta magát. Ami azonban megállapítható az az, hogy a szálláshely-szolgáltatás, vendéglátásban, 2020. 14. és 15. hetében az álláskeresők 4,3, illetve 4,8 százaléka dolgozott, addig az újonnan regisztráltak között a vizsgált időszak első hetében (március 30. - április 5.) 13,3, a második hetében (április 6. - 12.) 13,0 százalék tartozott ebben a nemzetgazdasági ágba. Különösen magas arányban (az összes új álláskereső negyede, ötöde) dolgoztak ebben a nemzetgazdasági ágban Csongrád (22,9, illetve 20,7%), Veszprém (20,7, illetve 21,0%), Vas (26,2, illetve 23,2%) és Zala (27,4, illetve 32,7%) megyében az újonnan regisztrált álláskeresők közül.

**A regisztrált álláskeresők száma nemzetgazdasági ágak szerint (fő)**

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Területi egység | **2020. 14. hét (március 30. – április 5.)** | | | | | | | | | | **2020. 14. hét (április 6. – 12.)** | | | | | | | | | |
| **A** | **B-F** | **G-H** | **I** | **J** | **K** | **L** | **M-T** | **U** | **Nincs**  **adat** | **A** | **B-F** | **G-H** | **I** | **J** | **K** | **L** | **M-T** | **U** | **Nincs**  **adat** |
| **nemzetgazdasági ág** | | | | | | | | | **nemzetgazdasági ág** | | | | | | | | |
| Ország összesen | **30055** | **46598** | **25630** | **13421** | **1494** | **1498** | **951** | **58101** | **9955** | **120961** | **30736** | **48252** | **27742** | **15484** | **1573** | **1560** | **1054** | **59766** | **10264** | **124193** |

**Az új regisztrált álláskeresők száma nemzetgazdasági ágak szerint (fő)**

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Területi egység | **2020. 14. hét (március 30. – április 5.)** | | | | | | | | | | **2020. 14. hét (április 6. – 12.)** | | | | | | | | | |
| **A** | **B-F** | **G-H** | **I** | **J** | **K** | **L** | **M-T** | **U** | **Nincs**  **adat** | **A** | **B-F** | **G-H** | **I** | **J** | **K** | **L** | **M-T** | **U** | **Nincs**  **adat** |
| **nemzetgazdasági ág** | | | | | | | | | **nemzetgazdasági ág** | | | | | | | | |
| Ország összesen | **1 442** | **2 718** | **2 809** | **2 465** | **85** | **74** | **89** | **2 729** | **405** | **5 751** | **1 153** | **2 422** | **2 511** | **2 194** | **104** | **89** | **115** | **2663** | **408** | **5 170** |

A Mezőgazdaság, erdőgazdálkodás, halászat,

B Bányászat, kőfejtés, C Feldolgozóipar, D Villamosenergia-, gáz-, gőzellátás, légkondicionálás, E Vízellátás; szennyvíz gyűjtése, kezelése, hulladékgazdálkodás, szennyeződésmentesítés, F Építőipar

G Kereskedelem, gépjárműjavítás, H Szállítás, raktározás

I Szálláshely-szolgáltatás, vendéglátás

J Információ, kommunikáció

K Pénzügyi, biztosítási tevékenység

L Ingatlanügyletek,

M Szakmai, tudományos, műszaki tevékenység, N Adminisztratív és szolgáltatást támogató tevékenység, O Közigazgatás, védelem; kötelező társadalombiztosítás, P Oktatás, Q Humán-egészségügyi, szociális ellátás, R Művészet, szórakoztatás, szabad idő, S Egyéb szolgáltatás, T Háztartás munkaadói tevékenysége; termék előállítása, szolgáltatás végzése saját fogyasztásra

U Területen kívüli szervezet